HU
L 273/22
Az Európai Unió Hivatalos Lapja
2022.10.21.
A TANÁCS (EU) 2022/1995 HATÁROZATA (2022. október 17.) a tagállamok három képviselőjének az Európai Élelmiszerbiztonsági Hatóság Igazgatótanácsa tagjaiként és póttagjaiként történő kinevezéséről
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre, tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 25. cikke (1) bekezdésére, tekintettel a Bulgária, a Csehország, és az Írország által a Tanácsnak benyújtott jelölésekre, mivel: (1)
Kiemelten fontos biztosítani az Európai Élelmiszerbiztonsági Hatóság (EFSA) függetlenségét, átláthatóságát, hatékonyságát és tevékenységének magas tudományos színvonalát.
Emellett elengedhetetlenül fontos biztosítani az EFSA tagállamokkal való együttműködését is.
(2)
A 178/2002/EK rendelet 25. cikkének (1) bekezdése előírja, hogy minden tagállamnak egy tagot és egy póttagot kell jelölnie az EFSA Igazgatótanácsába.
Az ekként jelölt tagokat és póttagokat négyéves időtartamra a Tanács nevezi ki, amely időtartam megújítható, továbbá a tagok és póttagok szavazati joggal rendelkeznek.
(3)
A Tanács a 2022.
április 7-i határozatával (2) kinevezte a tagállamok képviselőit az EFSA Igazgatótanácsa tagjaivá és póttagjaivá, a 2022. július 1-jétől 2026. június 30-ig terjedő időszakra.
(4)
2022. május 1-jén Georgi GEORGIEV bolgár tag elhunyt.
(5)
A 2022. augusztus 23-án kelt levelében Patricia REILLY, ír póttag benyújtotta lemondását.
(6)
A 2022. szeptember 15-én kelt levelében Jitka GÖTZOVÁ, cseh póttag benyújtotta lemondását.
(7)
Ezért három új képviselőt kell kinevezni az említett személyek hivatali idejének fennmaradó részére.
(8)
A Bulgária, a Csehország, és az Írország által jelölt képviselők releváns és kiterjedt tapasztalattal és szakértelemmel rendelkeznek az élelmiszerlánccal kapcsolatos jog és politika – így többek között a kockázatértékelés –, valamint irányítási, adminisztratív, pénzügyi és jogi kérdések területén.
Kinevezésük tehát biztosítja az EFSA Igazgatóta­ nácsában a rendelkezésre álló legmagasabb szintű hozzáértés és lehető legszélesebb körű releváns tapasztalat meglétét,
ELFOGADTA EZT A HATÁROZATOT:
1. cikk A Tanács 2026. június 30-ig az Európai Élelmiszerbiztonsági Hatóság Igazgatótanácsának tagjává nevezi ki a következő személyt: –
Kojcso KOEV (Bulgária).
(1) HL L 31., 2002.2.1., 1. o. (2) A Tanács határozata (2022. április 7.) a tagállamok képviselőinek az Európai Élelmiszerbiztonsági Hatóság Igazgatótanácsa tagjaiként és póttagjaiként történő kinevezéséről (HL C 159., 2022.4.12., 6. o.).